open-index/open-wikipedia-markdown huggingface dataset:
கார்மேல் அன்னை

இடது|thumb|264x264px|கார்மேல் அன்னை (Italy)
தூய **கார்மேல் அன்னை** அல்லது தூய **கார்மேல் மலை அன்னை** அல்லது புனித **உத்தரிய மாதா** என்பது கார்மேல் சபையின் பாதுகாவலராகிய, இயேசு கிறித்துவின் தாயான தூய கன்னி மரியாவுக்கு அளிக்கப்படும் பெயராகும். கார்மேல் சபையின் முதல் உறுப்பினர்கள் 12 முதல் 13ம் நூற்றாண்டு வரை திருநாட்டில் உள்ள கார்மேல் மலையில் வனவாசிகளாக வாழ்ந்தனர். தங்களின் துறவு இல்லத்தருகில் ஒரு கோவிலை மரியாவின் பெயரில் கடவுளுக்கு கட்டினர். அக்கால வழக்கப்படி அக்கோவில் இருந்த இடத்தின் பெயராலேயே மரியாவுக்கு *கார்மேல் அன்னை* என்னும் பெயர் வழங்கலாயிற்று.

15ம் நூற்றாண்டில், மரியாவின் உத்தரியம் என்னும் அருளிரக்கத்தின் பக்தியானது பரவ துவங்கியது. மரியாவே உத்தரியத்தை புனித சைமன் ஸ்டாக் என்னும் கார்மேல் சபை புனிதருக்கு ஒரு காட்சியில் அளித்ததாக நம்பப்படுகின்றது. 16 ஜூலை கத்தோலிக்க திருச்சபையில் கார்மேல் அன்னையின் விழா நாள் ஆகும்.

தூய கார்மேல் அன்னை, சிலி நாட்டின் பாதுகாவலி ஆவார்.

## படக்கட்சியகம்
உத்தரியத்தோடு புனித கார்மேல் அன்னை:

File:Capilla Virgen Carmen Beniajan.jpg|Beniaján, எசுப்பானியா
File:Virgen del Carmen.JPG|சிலி
File:Virgendelcarmen3.JPG|சிலி
File:Santurtiko Portuko Karmengo Andramaria.jpg|Biscay, எசுப்பானியா
File:Iglesia de Nra Sra de los Dolores-Virgen del Carmen-Medellin.JPG|மெதெயின் 
File:Virgen del Carmen - Paucartambo Peru.jpg|Paucartambo, பெரு
File:LadyOfMtCarmelWithSufferingSouls.jpg|பாஸ்டன், அமெரிக்க ஐக்கிய நாடு
File:CARMENALTO.jpg|வஃகாக்கா, மெக்சிக்கோ
File:CARMENBAJO.jpg|வஃகாக்கா, மெக்சிக்கோ
File:Madonna del Carmelo.JPG|Pattada, சார்தீனியா



## மேற்கோள்கள்


பகுப்பு:அன்னை மரியா
*
மரியா எலிசபெத்தை சந்தித்தல்

**மரியா எலிசபெத்தை சந்தித்தல்** அல்லது **மாதா எலிசபெத்தம்மாளை மினவுதல்** என்பது லூக்கா நற்செய்தி 1:39–56இல் விவரிக்கப்படும் ஒரு நிகழ்வாகும். இயேசு பிறப்பின் முன்னறிவிப்பின் போது தனது உறவினராகிய எலிசபத்து கருவுற்றிருப்பதை கபிரியேல் தூதர் மூலம் மரியா அறிந்தார். கருவுற இயலாதவர் என்று சொல்லப்பட்ட எலிசபெத்து தம் முதிர்ந்த வயதில் ஒரு மகனைக் கருத்தரித்திருக்கிறார் எனவும் இது அவருக்கு ஆறாம் மாதம் எனவும் கபிரியேல் மரியாவுக்கு அறிவித்திருந்தார்.

இதனால் மரியா புறப்பட்டு யூதேய மலைநாட்டில், 100 மைல் தொலைவில் உள்ள எலிசபத்தின் ஊருக்கு விரைந்து சென்றார். மரியா செக்கரியாவின் வீட்டை அடைந்து எலிசபெத்தை வாழ்த்தினார். மரியாவின் வாழ்த்தை எலிசபெத்து கேட்டபொழுது அவர் வயிற்றிலிருந்த குழந்தை மகிழ்ச்சியால் துள்ளிற்று. எலிசபெத்து தூய ஆவியால் முற்றிலும் ஆட்கொள்ளப்பட்டு உரத்த குரலில், ' பெண்களுக்குள் நீர் ஆசி பெற்றவர்; உம் வயிற்றில் வளரும் குழந்தையும் ஆசி பெற்றதே! என் ஆண்டவரின் தாய் என்னிடம் வர நான் யார்? உம் வாழ்த்துரை என் காதில் விழுந்ததும் என் வயிற்றினுள்ளே குழந்தை பேருவகையால் துள்ளிற்று. ஆண்டவர் உமக்குச் சொன்னவை நிறைவேறும் என்று நம்பிய நீர் பேறுபெற்றவர் ' என மரியாவை வாழ்த்தினார் என விவிலியம் விவரிக்கின்றது.

எலிசபத்தின் வாழ்த்துதலைக்கேட்ட மரியா கடவுளை போற்றி ஒரு பாடல் பாடினார். அப்பாடல் மரியாவின் பாடல் என அழைக்கப்படுகின்றது.

இன்நிகழ்வு மேற்கு கிறித்தவத்தில், குறிப்பாக  கத்தோலிக்க திருச்சபையில் மே 31 அன்றும், கிழக்கு கிறித்தவத்தில் 30 மார்ச் அன்றும் கொண்டாடப்படுகின்றது. இன்நிகழ்வு நடந்த இடத்தில் இப்போது சந்தித்தல் ஆலயம் உள்ளது.

கத்தோலிக்க திருச்சபையில், மரியா எலிசபெத்தை சந்தித்த நிகழ்வு, செபமாலையின் மகிழ்ச்சி மறைபொருள்களின் இரண்டாம் மறைபொருள் ஆகும்.

## மேற்கோள்கள்


பகுப்பு:அன்னை மரியா
பகுப்பு:நற்செய்தி நிகழ்வுகள்
பகுப்பு:செபமாலை
பகுப்பு:லூக்கா நற்செய்தி
சதுஷ்டி உபசாரங்கள்

சதுஷ்டி உபசாரங்கள் என்பது இந்துக் கடவுள்களுக்கு செய்யப்படும் அறுபத்து நான்கு உபசாரங்களை குறிப்பதாகும். இது சதுஷ்-சஷ்டி உபசார பூஜை எனவும் அழைக்கப்படுகிறது. இப்பூசை முறையானது சக்தி வழிபாட்டிற்கு மட்டும் உரியதாகும். 

# ஆஸனாரோபணம் 
# ஸுகந்தி தைலாப் ப்யங்கனம் 
# மஜ்ஜனசாலா ப்ரவேசனம்  
# மஜ்ஜன மணிபீட உபவேசனம் 
# திவ்ய ஸ்நானீயகம்  
# உத்வர்த்தன ஸ்நானம் 
# உஷ்ணோதக ஸ்நான்ம்
# கனக கலச ஸ்த்தித ஸகல தீர்த்தாபிஷேகம் 
# தெளத வஸ்த்ர மார்ஜ்ஜனம் 
# அருண துகூல பரிதானம் 
# அருண  துகூல உத்தரீயம் 
# அலேபனா மண்டப ப்ரவேசனம் 
# ஆலேபன மணி பீட உபவேசனம் 
# சந்தனம்-அகரு-குங்குமம்
# கேசமாரப்ப்ய காலா கரு தூப
# பூஷண மண்டப ப்ரவேசனம் 
# பூஷண மணி பீட உபவேசனம் 
# நவமணி முகுடம்
# சந்த்ர சகலம் 
# ஸீமந்த ஸிந்தூரம் 
# காலாஞ்ஜனம் 
# நாஸாபரணம் 
# அதர யாவகம் 
# க்ரதன பூஷணம் 
# கனக சித்ர பதக்கம்
# திலகரத்னம் 
# மஹா பதக்கம்
# முக்தாவளி 
# ஏகாவலி  
# தேவச் சந்தகம் 
# கேயூரயுகளம் 
# வளயாவளி 
# ஹாராவளி 
# கர்ப்ப்பகாவளி 
# காஞ்சீதாம 
# கடி ஸூத்ரம்
# சோபனாக்யாபரணம் 
# பாதவாடகம்
# ரத்னநூபுரம் 
# பாதாங்குலீயகம்
# ஏககரேபாச
# அந்யகரே அங்குசம் 
# இதர கரே புண்ட்ரேக்ஷுசாப
# அபரகரே புஷ்ப பாணா
# ஸ்ரீமன் மாணிக்ய பாதுகே 
# ஸ்வஸமான வேசாஸ்த்ராவரண தேவதாபி
# காமேச்வரபர்யங்க ஆரோஹணம் 
# அம்ருதாசனசஷகம் 
# ஆசமனீயகம் 
# கற்பூர வீடிகா 
# ஆனந்த உல்லாஸ விலாஸஹ்ராஸ
# மங்கள ஆரார்த்திகம் 
# ச்வேதச் சத்ரம்
# சாமரயுகளம்
# தர்ப்பண
# தாளவ்ருந்தம்
# கந்த
# புஷ்ப
# தூபம்
# தீப
# நைவேத்யம் 
# புநராசமனீயம்
# தாம்பூலம்
# வந்தனம்

## மேற்கோள்களும் குறிப்புகளும்


பகுப்பு:பூசைக் கிரியைகள்
துவாதச உபசாரங்கள்

**துவாதச உபசாரங்கள்** என்பவை இந்துக் கடவுள்களுக்கு செய்யப்படும் பன்னிரெண்டு வகையான உபசாரங்களைக் குறிப்பதாகும். இவை பதினாறு வகையான உபசாரமுறையான சோடச உபசாரத்திலிருந்து ஆஸனம் (இ௫க்கை) ஸ்வாகதம் (வரவேற்றல்) வஸ்த்ரம் (ஆடை) பூஷா (அணிகள்) ஆகியவை நீங்களாக உள்ள பன்னிரு உபசாரங்களாகும்.  இவ்வுபசார முறையானது த்வாதச உபசாரா எனவும் அழைக்கப்படுகிறது.

## மேற்கோள்களும் குறிப்புகளும்


பகுப்பு:பூசைக் கிரியைகள்
அட்ட திரிம்சத் உபசாரங்கள்

**அட்ட திரிம்சத் உபசாரங்கள்** என்பவை இந்து சமயக் கடவுளுக்கு செய்யப்படும் முப்பத்து எட்டு உபசார முறைகளைக் குறிப்பதாகும். இவ்வுபசார முறையானது அஷ்ட த்ரிம்சத் உபசாரா  என்றும் அழைக்கப்படுகிறது.

# ஆஸனம் 
# ஆவாஹனம் 
# உபஸ்த்திதி
# ஸாந்நித்யம்
# ஆபிமுக்யம்
# ஸ்த்திரீக்ருதி
# ப்ரஸாதனம்
# அர்க்க்யம் 
# பாத்யம் 
# புநராசமனம் 
# மதுபர்க்கம்
# உபஸ்த்ரம்
# ஸ்நானம் 
# நீராஜனம் 
# வஸ்த்ரம் 
# ஆசமனம் 
# உபவீதம் 
# புநராசமசம் 
# பூஷ்ணம் 
# தர்ப்பணாவலோகனம்
# கந்தம்
# புஷ்பம்
# தூபம் 
# தீபம் 
# நைவேத்யம்
# பானீயம் 
# ஆசமனம் 
# ஹஸ்தாவாஸம் 
# தாம்பூலம் 
# அனுலேபம் 
# புஷ்பாஜ்ஜலி 
# கீதம் 
# வாத்யம்
# ந்ருத்யம்
# ஸதுதி 
# ப்ரதக்ஷிணம் 
# புஷ்பாஞ்ஜ்லி
# நமஸ்காரம்

## மேற்கோள்களும் குறிப்புகளும்


பகுப்பு:பூசைக் கிரியைகள்
குவியாடி

**குவியாடி**.எந்த வளவளப்பான பரப்பு தம்மில் விழும் ஒளிக்கதிர்களை திருப்பவல்லதோ அப்பரப்பு **ஆடி** எனப்படும்.ஆடிகள், **சமதள ஆடி,குவியாடி,குழியாடி** என மூன்று வகைப்படும்.ஒளித்திருப்பம் அல்லது ஒளி எதிரொளிப்பு குவிந்த பரப்பில் ஏற்படுமானால் அது **குவியாடி** எனப்படும்.மாறாக ஒளித்திருப்பம் குழிந்த பரப்பில் தோன்றுமானால் அது **குழியாடி** எனப்படும்.குழியாடிகளும்,குவியாடிகளும் ஒரு கோளத்தின் ஒரு பகுதியாக இருப்பதால் இவ்வகை ஆடிகள் **கோளவாடிகள்** எனவும்படும்.சமதளத்தில் ஒளிதிருப்பம் ஏற்படும் போது அது சமதள ஆடியாகும்.

சமதளாடி சாதாரண முகம் பார்க்கும் கண்ணாடியாகும்.பேருந்து போன்ற வாகனங்களில் பின்னால் வரும் வண்டிகளைக் காட்ட குவியாடி பயன்படுகிறது.குழியாடி உரு பெருக்கம் தேவைப்படும் இடங்களில் பயன்படுகிறது.

பகுப்பு:ஆடிகள்
எம். மகேந்திரன் (எவரெஸ்ட் மலையேறியவர்)

டத்தோ **எம். மகேந்திரன்** மலேசியா நாட்டைச் சார்ந்தவர். எவரெசுட்டு மலையேறிய முதல் மலேசியர் மற்றும் முதல் தமிழர்.. இவர் 23 மே 1997 அன்று காலை 11:55 மணிக்கு எவரெசுட்டு மலையுச்சியை அடைந்தார். இவருடைய குழுவிலிருந்த என். மோகண்தாஸ், இவரைத்தொடர்ந்து மதியம் 12:05 மணிக்கு எவரெசுட்டு மலையுச்சியை அடைந்தார்.

2010 ஆம் ஆண்டு எம். மகேந்திரனுக்கு பினாங்கு மாநில அரசு விருது வழங்கி கவுரவித்தது.

## References

பகுப்பு:எவரெஸ்ட் மலையேறியோர்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:மலையேற்ற வீரர்கள்
நாக பஞ்சமி

**நாக பஞ்சமி** (தேவநாகரி:नाग पंचमी) என்பது இந்து வழிபாட்டு முறையில் ஒரு பிரிவான நாக வழிபாட்டில் போற்றுதற்குரிய நாளாகும். இந்நாளில் நாக தோசம் நீங்கவும், தங்களின் சந்ததிகளுக்கு அந்தத் தோசம் பாதிக்காமல் இருக்கவும் நாக வழிபாடு செய்கின்றார்கள். ஆவணி மாதத்தில் வருகின்ற பஞ்சமி திதியை நாகப் பஞ்சமி என்று அழைக்கின்றனர்.  

ஒரு பெண் பாம்பினால் இறந்த தன் அண்ணன்களை இறை அருளாலால் உயிர் பெற வைத்த நாள் என்பதால் இந்நாளில் பூசை செய்தால், கணவனுக்கும், சகோதரர்களுக்கும் ஆயுள் அதிகரிக்கும் என்ற நம்பிக்கை நிலவுகிறது.

## தொன்மம்

ஒரு கிராமத்தில் ஒரு பெண் தன்னுடைய ஏழு அண்ணன்மார்களுடன் வசித்துவந்தாள். வயல் வேலை செய்யும் அவர்களுக்கு உணவு எடுத்துச் செல்லுதல் இவள் வழக்கம். அவ்வாறு செல்லும் போது ,ஒரு நாள் கருடனொன்று பாம்பினைக் கால்களால் பிடித்துத் தூக்கிக் கொண்டு போனது. அந்தக் கழுகு பாம்பினை இறுகப்பிடித்திருந்ததால், அதிக வலியில் பாம்பு விசத்தினைக் கக்கியது. அவ்விசம் தங்கை எடுத்துச் செல்லும் உணவுப் பொருளில் விழுந்தது. அதை உண்ட ஏழு அண்ணன்மார்களும் இறந்தார்கள். அவள் அப்பா அம்மா என்று அழைத்ததும், அங்கு வந்த சிவபெருமான் பார்வதி தம்பதியினர், நடந்ததை விளக்கி நாகப் பஞ்சமி விருதத்தினை இருக்கும்படி கோரினார்கள். அந்தப் பெண்ணும் விரதமிருந்து ஏழு அண்ணன்களையும் உயிர்பிக்கக் காரணமாக இருந்தாள். 

## நாகபஞ்சமி கதை
ஐஞ்சிறுகாப்பியங்களில் ஒன்றான நாககுமார காவியம் என்பதை நாகபஞ்சமி கதை என்று அழைக்கின்றனர்.  இந்த நூலின் ஆசிரியர் பெயர் தெரியவில்லை. இந்நூல் ஐந்து சருக்கங்களையும், 170 பாடல்களையும் கொண்டதாகும்.

## இதனையும் காண்க
* நாகர்கள்
* நாக வழிபாடு

## மேற்கோள்களும் குறிப்புகளும்


பகுப்பு:இந்து சமய வழிபாடுகள் 
பகுப்பு:இந்துக்களின் பாம்பு வழிபாடுகள்
பகுப்பு:இந்து சமய நம்பிக்கைகள்
பகுப்பு:இந்து சமய விழாக்கள்
சங்கபாலன்

சங்கபாலன் என்பவர் நவ நாகங்களில் ஒருவராவார். இவர் காசிபர் முனிவரின் தர்மபத்தினிகளில் ஒருவளான கத்துருவிற்கு பிறந்த முதல் ஒன்பது நாகங்களில் ஒருவர். காஞ்சிக்கு வேதாந்த தேசிகர் சென்ற பொழுது பாம்பாட்டி ஒருவர் தேசிகர்மீது கொடிய பாம்புகளை ஏவினார். அவற்றில் சங்கபாலனைத் தவிற மற்ற அனைத்து பாம்புகளும் அவருக்கு அடங்கின. சங்கபாலனை கருட தண்டகம் பாடி
, கருடன் சங்கபாலனை தூக்கி சென்றார். 

## மேற்கோள்களும் குறிப்புகளும்


பகுப்பு:நவ நாகங்கள்
அனந்தன்

**அனந்தன்** என்பவர் நவநாகங்களில் ஒருவராவார். இவர் காசிப முனிவருக்கும்-கத்ருவிற்கும் பிறந்த முதல் ஒன்பது நாகங்களுள் ஒருவர். இவரின் மகளான சந்திரரேகையை தேவாங்கன் எனும் தேவ முனிவருக்கு மணம் செய்துவைத்தார். 

## மேற்கோள்களும் குறிப்புகளும்


பகுப்பு:நவ நாகங்கள்
குளிகன்

**குளிகன்** என்பவர் இந்து சமய தொன்மவியலின் அடிப்படையில் குளிகை என்ற காலத்தின் அதிபதியாவார். இவர் சனீசுவரன் - தவ்வை தம்பதிளின் மகனாவார். இவரை மாந்தி என்றும், மாந்தன் என்றும் அழைக்கின்றனர். எருமைத் தலையும் மனித உடலும் கொண்டவராக இருக்கிறார். பல்லவர்கள் காலத்தில் தவ்வையை வழிபடும் வழக்கம் இருந்துள்ளது. அவர்களின் காலத்தில் புதுப்பிக்கப்பட்ட, புதிதாக கட்டப்பட்ட கோயில்களில் தவ்வை சிலையுடன் மாந்தனையும் வைத்து வழிபாடு செய்துள்ளனர். பெரும்பாலும் தன்னுடைய தாயான தவ்வை மற்றும் சகோதரி மாதி அவர்களுடன் ஒரே கல்லினால் ஆன சிலையில் உள்ளார். தற்போது இவரை வழிபடும் வழமை குறைந்து காணப்படுகிறது.

## குளிகன் உதய நேரம்
இராசி மண்டலத்தில் பூமிக்கு நேராகத் தினமும் பகல் இரவு நேரங்களில் குறிப்பிட்ட நேரத்தில் குளிகன் தோன்றி மறைந்து விடுவான். இவன் ஒவ்வொரு நாளும் உதயம் நான்கு நாழிகை முன்னதாக வருவான்.

## குளிகனின் குணம்
குளிகை காலத்தில் செய்யப்படுகிற காரியங்கள் தொடர்ந்து நடைபெறும் என்பது இந்து சமய மக்களின் நம்பிக்கையாகும். அதனால் நற்காரியங்களையும், சுபகாரியங்களையும் மட்டுமே இந்தக் காலத்தில் செய்கின்றார்கள்.

## குளிகை காலம்
குளிகனுக்கு உகந்த காலமான குளிகை காலத்தினை இந்து சமய சோதிடம் வரையறை செய்துள்ளது. இதன்படி பகல் மற்றும் இரவு என இருவேளைகளிலும் குளிகை காலம் வருகிறது.

## குளிகன் வழிபாடு
குளிகனை சனிக்கிழமைகளில் வணங்கலாம். சனீசுவரனை வணங்கும் போது குளிகனை சேர்த்து வணங்கலாம். 

### காயத்திரி மந்திரம்

மந்தாத்மஜாய வித்மஹே ரக்த நேத்ராய தீமஹி. 
தந்நோ குளிக: பிரசோதயாத்

### பீஜாட்சர மந்திரம்
கும் குளிகாயநம

## நவநாகம்
குளிகன் என்பவர் நவநாகங்களில் ஒருவராவார். இவர் மாந்தி என்றும் அறியப்படுகிறார். இவர் காசிபர்-கத்ரு தம்பதியரின் ஒன்பது மகன்களில் ஒருவர் என்றும், சனிபகவானுடைய மகன் என்றும் இருவேறு கருத்துகள் நிலவுகின்றன. 

## மேற்கோள்களும் குறிப்புகளும்


பகுப்பு:நவ நாகங்கள்
அட்டாங்க நமசுகாரம்

thumb|பெண் பாஞ்சாங்க நமசுகாரத்தையும், ஆண் அட்டாங்க நமசுகாரத்தினையும் செய்யும் முறையை விளக்கும் ஓவியம்
**அஷ்டாங்க நமஸ்காரம்** என்பது இந்து சமய வழிபாட்டில் ஆண்களுக்கு உரித்தான இறை வணக்கமாகும். இம்முறைப்படி ஆணின் எட்டு உடற்பாகங்களும் தரையில் படும்படியாக இறைவனை வணங்குகிறார்கள். தலை, முகம், இரண்டு தோள்பட்டைகள், உடல், இரண்டு முழங்கால்கள் மற்றும் பாத நுனி ஆகியவை அந்த உடல்பாகங்களாகும். 

## தமிழ் இலக்கியங்களில்
அட்டாங்க நமசுகாரத்தினை சைவ நூலான பெரியபுராணத்தில் சேக்கிழார் குறிப்பிட்டுள்ளார். 

## இவற்றையும் காண்க
* பஞ்சாங்க நமசுகாரம்

## மேற்கோள்களும் குறிப்புகளும்


பகுப்பு:இந்து சமய வழிபாடுகள்
இராஜா மெலேவார் ஆசிரியர் பயிற்சிக் கழகம்

**இராஜா மெலேவார் ஆசிரியர் பயிற்சிக் கழகம்** ஆரம்பப் பள்ளி ஆசிரியர்களுக்கு சிறப்பு பயிற்சி வழங்க 1957-ஆம் ஆண்டு துவங்கப்பட்டது. இராஜா மெலேவார் ஆசிரியர் பயிற்சிக் கழகத்தை அன்றாட பயிற்சி நிலையம் (DTC SEREMBAN- Daily Teacher Center) என்றும் அழைப்பார்கள். ஆரம்ப காலத்தில், இப்பயிற்சி நிலையத்தில் இரு ஆங்கில துறையைச் சார்ந்த பயிற்சி ஆசிரியர்களுக்கும் சீன துறையைச் சார்ந்த பயிற்சி ஆசிரியர்களுக்கும் மட்டுமே ஆசிரியர் பயிற்சி வழங்கப்பட்டது. பிறகு, 1974-இல் DTC SEREMBAN இராஜா மெலேவார் ஆசிரியர் பயிற்சிக் கல்லூரி என்று பெயர் மாற்றம் பெற்றது. இப்பெயர் "Yam Tuan Seri Menanti" அவரின் பெயரை முன்னிட்டு நிறுவப்பட்டது. 1974-இல் இக்கல்லூரியில் பயிற்சி ஆசிரியர்களின் எண்ணிக்கை 192-வும் விரிவுரையாளர்களின் எண்ணிக்கை 5-ஆகவும் உயர்ந்தது. திரு அ. பாலசந்திரன் அவர்கள் இராஜா மெலேவார் ஆசிரியர் பயிற்சிக் கல்லூரியின் முதல் முதல்வராக நியமிக்கப்பட்டார். 20 கோடி செலவில் 24 hektar- நிலப் பரப்பளவில் புதிதாகக் கட்டப்பட்ட இக்கல்லூரி 31 ஜனவரி 1990-இல் இயங்க ஆரம்பித்தது. அப்பொழுது Puan Hajah Putri Kamariah binti Megat Ramli அவர்கள் கல்லூரியின் இயக்குநராக நியமிக்கப்பட்டார். அதைத் தொடர்ந்து Encik Haji Elias bin Mohammad Hanafiah அவர்கள் துணை இயக்குநராக நியமிக்கப்பட்டார். 2006-ஆம் ஆண்டில் இக்கல்லூரி இராஜா மெலேவார் ஆசிரியர் பயிற்சிக் கழகம் என பெயர் மாற்றம் பெற்றது. இப்பொழுது Tuan Musa bin Abdullah அவர்கள் கல்லூரியின் இயக்குநராக பணிப்புரிகிறார். அதைத் தொடர்ந்து Dr Mahender Sigh bin Nahar Sigh அவர்கள் துணை இயக்குநராக பணிப்புரிகிறார்.

பகுப்பு:மலேசியாவில் கல்வி‎ 
பகுப்பு:மலேசியாவில் ஆசிரியர் கல்விக் கழகங்கள்‎
இயேசுவைக் கோவிலில் அர்ப்பணித்தல்

**இயேசுவைக் கோவிலில் அர்ப்பணித்தல்** அல்லது அதிகாரப்பூர்வமாக **ஆண்டவரைக் காணிக்கையாக அர்ப்பணித்தல் - விழா** என்பது விவிலியத்தில் குழந்தை இயேசுவை அதன் பெற்றோர் யோசேப்பும் மரியாவும் எருசலேமில் இருந்த கோவிலில் மோசேயின் சட்டப்படி ஆண்டவருக்கு அர்ப்பணித்த நிகழ்வினைக்குறிக்கும். இது 2 பெப்ரவரி அன்று ஆண்டு தோறும் விழாவாக கொண்டாடப்படுகின்றது. கிழக்கு மரபுவழி திருச்சபையில் உள்ள 12 பெருவிழாக்களில் இதுவும் ஒன்று.

பல பாரம்பரியங்களில் இவ்விழா *கேன்டில்மஸ்* (Candlemas) என அழைக்கப்படுகின்றது. இவ்விழா திருப்பலிக்கு முன்பு எறியும் திரிகளோடு பவணியாக ஆலயத்துக்கு மக்கள் வருவர். ஆகவே இப்பெயர் வழங்கலாயிற்று. பல கிறித்தவ திருச்சபைகளில் இவ்விழா 40 நாட்கள் கொண்டாடப்படும் கிறித்துமசுக் காலத்தினை நிறைவு பெறச்செய்கின்றது. இங்கிலாந்து திருச்சபையில் இவ்விழா 2 பெப்ரவரி அல்லது 28 ஜனவரி முதல் 3 பெப்ரவரி வரை இடையில் வரும் ஞாயிறன்று கொண்டாடப்படும்.   .

கத்தோலிக்க திருச்சபையில், இயேசுவைக் கோவிலில் அர்ப்பணித்த நிகழ்வு செபமாலையின் மகிழ்ச்சி மறைபொருள்களின் நான்காம் மறைபொருள் ஆகும்.

## மேற்கோள்கள்

பகுப்பு:அன்னை மரியா
பகுப்பு:இயேசு
பகுப்பு:நற்செய்தி நிகழ்வுகள்
பகுப்பு:கிறித்தவத் திருநாட்கள்
பகுப்பு:செபமாலை
பகுப்பு:லூக்கா நற்செய்தி
பகுப்பு:பெப்ரவரி சிறப்பு நாட்கள்
பஞ்சாங்க நமசுகாரம்

**பஞ்சாங்க நமஸ்காரம்** என்பது இந்து சமயத்தில் பெண்களுக்கு உரித்தான இறை வணக்கமாகும். இம்முறையில் பெண்கள் தங்களது ஐந்து உடல்பாகங்களை பூமியில் படும்படி வணங்குதலாகும். தலை, இரண்டு முழங்கால்கள் மற்றும் இரண்டு பாதநுனிகள் என்பன அந்த உடல்பாகங்களாகும். 

## மேற்கோள்களும் குறிப்புகளும்


பகுப்பு:இந்து சமயம்
திசை ஒவ்வா செயல்முறை

**திசை ஒவ்வா செயல்முறை** என்பது ஒரு மீளக்கூடிய வெப்பவியக்கவியல் செயல்முறை அது பின்வரும் தொடர்பை வெளிப்படுத்தும்:

:p V^{\,n} = C

இங்கு *p* என்பது அமுக்கம், *V* கனவளவு,  **திசை ஒவ்வா சுட்டெண்** *n* என்பது யாதேனும் ஒரு மெய்யெண், *C* என்பது ஒரு மாறிலி.  இந்தச் சமன்பாடானது சில வெப்பவியக்கவியல் தொகுதிகளின் செயல்முறைகளைத் துல்லியமாக விளக்கப் பயன்படுகிறது, குறிப்பாக வளிமத்தின் (சில சந்தர்ப்பங்களில் திரவம், திண்மங்களின்) நெருக்குகையை அல்லது விரிவை விளக்கப் பயன்படுகிறது.

## செல்லுபடியாகுமை
செயல்முறையினை பகுதிநிலைச் செயல்முறை எனவும் n ஆனது சுழியமாகவோ முடிவிலியாகவோ இல்லாத நிலையில் தன்வெப்பக் கொள்ளளவுகளான C_ p, C_V ஆகியன மாறிலியாக இருக்குமெனவும் கொண்டால் இச்சமன்பாடு ஏற்புடையதாக இருக்கும்,(ஆனால் உண்மையில் C_ p, C_V ஆகியன வெப்பநிலையினதும் அமுக்கத்தினதும் சார்புகள், எனினும் சிறிய வெப்பநிலை மாற்றத்திற்கு மாறிலியாக இருக்கும்).

## இலட்சிய செயல்முறைகளுக்கான தொடர்பு
சில குறித்த திசை ஒவ்வா சுட்டெண்களுக்கு செயல்முறையானது மற்றைய பொதுவான செயல்முறைகளை ஒத்ததாக இருக்கும். சில திசை ஒவ்வா சுட்டெண் மதிப்புக்களின் மாற்றத்தின் விளைவுகள்.

## சான்றுகள்

பகுப்பு: வெப்பவியக்கவியல் செயல்முறைகள்
மாமூலர் பாட்டியல்

**மாமூலர் பாட்டியல்** என்னும் பாட்டியல் நூல் 9 ஆம் நூற்றாண்டில் தோன்றியது.  நவநீதப் பாட்டியல் உரையில் இந்த 'மாமூலனார் பாட்டியல்' இலக்கண விதிமுறைகளைக் கூறும் 10 நூற்பாக்கள் மேற்கோள்களாகத் மரப்பட்டுள்ளன. மாமூலனார் சங்ககாலப் புலவர்களில் ஒருவர். இவரது பெயரைக் கொண்ட 9 ஆம் நூற்றாண்டுப் புலவர் இந்தப் பாட்டியல் புலவர். 
## அடிக்குறிப்பு

பகுப்பு:9 ஆம் நூற்றாண்டுத் தமிழ் நூல்கள்
உடுப்பி கிருஷ்ணர் கோயில்

**உடுப்பி கிருஷ்ணர் கோயில்** கர்நாடக மாநிலம்  உடுப்பி  எனும் நகரில் அமைந்துள்ளது. இத்தலத்தின் மூலவர் கிருஷ்ணர்.

இக்கோயிலில் மத்வ புஷ்கரிணி எனும் தீர்த்தமுள்ளது. சந்திரக் கடவுள் தனது மனைவிகளான இருபத்து ஏழு நட்சத்திரங்களுடன் கிருஷ்ணரை வழிபட்ட தலம். இங்கு நாள்தோறும் அன்னதானம் அளிக்கின்றனர்.

விஸ்வகர்மாவால் செய்யப்பட்டு துவாரகையில் கிருஷ்ணர் சிலையை மனைவி ருக்மணிதேவியால் வழிபடப்பட்டு துவாரகை கடலில் மூழ்கிய போது மூழ்கி பல ஆயிரம் ஆண்டுகள் கழித்து மத்வருக்குக் கிடைத்து, மத்வராலேயே பிரதிஷ்டை செய்யப்பட்ட **(பாலகிருஷ்ணர்)** குழந்தை கிருஷ்ணரின் திருவுருவமே உடுப்பி கிருஷ்ணரின் கோயிலில் உள்ளது.

## தலபுராணம்
தட்சனின் சாபத்தால் தனது ஒளியையும் அழகையும் இழந்து வருந்திய சந்திரன், சிவபெருமானை நோக்கி உடுப்பியில் கடும் தவம் செய்து இழந்த ஒளியையும் அழகையும் திரும்பப் பெற்றார். அப்போது சந்திரன் நிர்மாணித்த திருக்குளம் ’சந்திர புஷ்கரணி’.
நட்சத்திரங்களின் அதிபதியான சந்திரன் தவம் புரிந்ததால் (உடு=சந்திரன்;பா=அதிபதி) உடுபா என்றும் பின்னர் அது மருவி உடுப்பி என்றும் ஆனது.

## மடங்கள்
உடுப்பி கிருஷ்ணனுக்கு வழிபாடு செய்வதற்காக எட்டு சீடர்களைத் தேர்ந்தெடுத்து கணியூர் மடம், சோதே மடம், புதிகே மடம், அத்மார் மடம், பேஜாவர் மடம், பாலிமார் மடம், கிருஷ்ணாபுரம் மடம், சிரூர் மடம் என எட்டு மடங்களையும் நிர்மாணித்து ஒவ்வொரு மடமும் இரண்டு மாதங்கள் நிர்வகிக்க வேண்டும் என்ற நடைமுறையை மத்வர் ஏற்படுத்தினார்.

### பர்யாய வைபவம்
புதிய சுவாமி மடத்தின் பொறுப்பை ஏற்கும் விழா பர்யாய வைபவம் என்று கொண்டாடப்படுகின்றது. உடுப்பியில் மிகச் சிறப்பாகக்கொண்டாடப்படும் விழாவாக இது அமைகிறது. இவ்விழாவின் போது விறகுத்தேர் அமைக்கப்படுகின்றது. இத்தேர் விறகுதான் கோயில் சமையலுக்குப் பயன்படுகின்றது.

## படங்கள்

Tu.155 Front view of the math..jpg
Udupi Sri Krishna Temple entrance, Udupi, Karnataka, India (2010).jpg
Pond In Krishna Math Udupi.JPG
Udupi Sri Krishna Temple, Udupi, Karnataka, India (2010).jpg
Udupi - Scenes of Sri Krishna Temple, Chariot 4.jpg
Goshala at Udupi Sri Krishna Temple.jpg


### கனகதாசர்
முன்பு கனகதாசர் என்ற மகான் தாழ்த்தப்பட்டிருந்த குலத்தில் பிறந்திருந்ததால் உடுப்பி கோவிலில் நுழைய அனுமதிக்கப்படவில்லை. அவர் தினமும் உடுப்பி கிருஷ்ணனின் கருவறைக்குப் பின்னால் நின்று ஏகதாரி வீணை எனும் ஒரு கம்பி மட்டும் கொண்ட வாத்தியக் கருவியை மீட்டி வழிபட்டுவந்தார். ஒருநாள் கருவறையின் பின்பக்கச் சுவரின் கற்கள் தாமாகவே விழுந்து உடுப்பி கிருஷ்ணரும் பின்புறச்சுவர் நோக்கித் திரும்பி கனகதாசருக்கு காட்சியளித்தார்.

### கனகதண்டி
கனகதாசர் கண்ணனை வழிபட வழிவகுத்த ஒன்பது துவாரங்கள் கொண்ட பால்கணி கனகதண்டி என அழைக்கப்படுகிறது. பக்தர்கள் அனைவரும் கனகதாசர் கிருஷ்ணரை தரிசித்த பால்கணி வழியாகவே மூலவரை தரிசனம் செய்யும் வழக்கமும் இந்நிகழ்வுக்குப் பின்னர் ஏற்பட்டது.

## மேலும் பார்க்க
* மத்துவர்
* கனகதாசர்
* மகான் ஸ்ரீவாதிராஜர்

## மேற்கோள்கள்

## வெளி இணைப்புகள்

* பாலகன் ரூபத்தில் காட்சியளிக்கும் உடுப்பி ஸ்ரீ கிருஷ்ணனின் ஆலயம் மற்றும் சரித்திரம்
* அருள்மிகு கிருஷ்ணர் கோயில் - தினமலர்

பகுப்பு:இந்துக் கோயில் கட்டிடக்கலை
பகுப்பு:இந்தியக் கோயில்கள்
பகுப்பு:உடுப்பி மாவட்டத்திலுள்ள வைணவக் கோயில்கள்
பகுப்பு:இந்து யாத்திரைத் தலங்கள்
பகுப்பு:இந்தியத் தொல்லியற்களங்கள்
பகுப்பு:கர்நாடகாவில் உள்ள கிருஷ்ணர் கோயில்கள்
சிறீரங்கப்பட்டணம் அரங்கநாதசுவாமி கோயில்

**ரங்கநாதர் கோயில்** (Ranganthaswamy temple) கர்நாடக மாநிலத்தின் மாண்டியா மாவட்டம், காவேரி ஆற்றங்கரையில் உள்ள ஸ்ரீரங்கப்பட்டணம் எனும் தீவில் அமைந்த இக்கோயில் பெருமாளுக்கு அர்பணிக்கப்பட்டது. இக்கோயிலின் மூலவர் ரங்கநாதர், தாயார் ரங்கநாயகி. இக்கோயிலின் தீர்த்தமாக காவிரியும், கடைபிடிக்கப்படும் ஆகமமாக பாஞ்சராத்ரமும் அமைந்துள்ளது.

## வரலாறு
மேலைக் கங்கர் குல அரச படைத்தலைவர் திருமலைய்யா என்பவரால், பொ.ஊ. 984இல் இக்கோயில் கட்டப்பட்டது. பொ.ஊ. 12ஆம் நூற்றாண்டில் ஹோய்சாள மன்னர் விஷ்ணுவர்தன் ஸ்ரீரங்கப்பட்டணம்  தீவை இராமானுஜருக்கு தானமாக வழங்கினார்.

## கோயில்
கோயில் கர்ப்பகிரகத்தில், மகாலட்சுமி, பூமாதேவியுடன், ஆதிசேசன் மீது பகவான் விஷ்ணு பள்ளி கொண்ட பெருமாளாக காட்சியளிக்கிறார். மேலும் நரசிம்மர், கிருஷ்ணர், வெங்கடேஸ்வரர், அனுமான்,கருடன், பிரம்மா மற்றும் ஆழ்வார்களுக்கு தனித்தனி சன்னதிகள் உள்ளது.

## [[பஞ்சரங்க தலங்கள்]]

## படக்காட்சியகம்

File:Gopura and prakara of Sri Ranganathaswamy temple on the island of Srirangapatna near Mysore in India.jpg|கோயில் நுழைவு வாயில் கோபுரம்
File:Miniature decorative towers at entrance into mantapa in Sri Ranganathaswamy temple at Srirangapatna.jpg|சிறு கோபுரங்கள்
File:Inner courtyard with lathe turned pillars in Sri Ranganathaswamy temple at Srirangapatna.jpg|உருளை வடிவ தூண்கள்
File:Srirangaswamy Temple, Srirangapatana 15.jpg|கோயில் சுற்று சுவர் 
File:Decorative stone pot for pradakshina (circumambulation) in Sri Ranganathaswamy temple at Srirangapatna.jpg|பள்ளி கொண்ட பெருமாளின் சிற்பம் 
File:Srirangapatnam14.JPG|நர்த்தனமாடும் கிருஷ்ணரின் சிற்பம்
File:Minor mantapa facing a small kalyani (temple tank) in Sri Ranganathaswamy temple at Srirangapatna.jpg|சிறு மண்டபம் 


## மேற்கோள்கள்
*
*
*
*

பகுப்பு:கர்நாடகாவில் உள்ள வைணவக் கோயில்கள்
பகுப்பு:மாண்டியா மாவட்டதிலுள்ள வைணவக் கோயில்கள்
பகுப்பு:கர்நாடகாவில் உள்ள இந்துக் கோயில்கள்
பகுப்பு:பஞ்சரங்க தலங்கள்
யோகநரசிம்மர் கோயில், தேவராயனதுர்கம்

**யோகநரசிம்மர் கோயில்** என்பது இந்தியாவின் கர்நாடக மாநிலத்தில் தும்கூருக்கு அருகில் உள்ள தேவராயனதுர்கம் மலை உச்சியில் அமைந்துள்ள ஒரு நரசிம்மர் கோயிலாகும். இதைச் சுற்றி மலைகளும்,  காடுகளும் சூழ்ந்துள்ளன. இந்த கோவில் நரசிம்மர் மற்றும் லட்சுமி கடவுளுக்காக அமைக்கபட்டுள்ளது. கோயிலுக்கு அருகில்  கல்யாணி தீர்த்தக் குளம் உள்ளது. இக்கோயில் காலை 10 மணி முதல் மாலை 5 மணிவரை திறந்திருக்கும்.

இந்த மலையின் அடிவாரத்தில் போக நரசிம்மருக்கு கோயில் உள்ளது. யோகநரசிம்மர் 1,204 மீட்டர் உயரமுள்ள குன்றின் உச்சியில் உள்ளது. இந்தக் குன்றின் உச்சியில் உள்ள கோயிலை அடைய 1000 படிக்கட்டுகள் ஏறிச் செல்லவேண்டும்.

## அமைப்பு
மலை உச்சியில் உள்ள நரசிம்மர் கோயில் முகப்பில் ஐந்து நிலைகள் கொண்ட இராச கோபுரம் திராவிடக் கட்டடக்கலையில் அமைக்கபட்டுள்ளது. இக்கோயிலின் வாயில் கிழக்கு நோக்கி அமைந்துள்ளது. கருவறையில் நரசிம்மர் தன் மடியில் இலட்சுமியை அமர்த்தியவாறு உள்ளார். இவர் உக்கிரமானவர் என்பதை காட்டும் விதமாக இந்த நசிம்மரின் மீசை மேல் நோக்கி அமைந்துள்ளது. இந்தக் கோயிலில் அனுமன்,  இராமானுசர், நம்மாழ்வார் ஆகியோருக்கு சிற்றாலயங்கள் உள்ளன.

## விழாக்கள்
இங்கு நரசிம்ம செயந்தி சிறப்பாகக் கொண்டாடப்படுகிறது. பங்குனி மாதம் முழுநிலவு நாளில் இங்கு தேரோட்டம் நடக்கிறது. தேர் புறப்படும் முன்னர் வானில் கருடன் மூன்றுமுறை சுற்றிவருவது காலம் காலமாக நடந்துவரும் ஒரு நிகழ்வு ஆகும். அவ்வாறு கருடன் சுற்றியபிறகே தேர் தன் நிலையிலிருந்து புறப்படும். அத்திருவிழாவின்போது *கருதபுதி* என்னும் பிரசாதம் வழங்க்கப்படுகிறது. அதை குழந்தைப் பேறு இல்லாத இணையர் வாங்கி உண்டால் குழந்தைப் பேறு உண்டாகும் என்ற நம்பிக்கை உள்ளது. இதனால் தேர்த்திருவிழாவின் போது குழந்தைப் பேறு இல்லாத இணையர் வந்து பிரசாதத்தை வாங்கி உண்கின்றனர்.

## மேற்கோள்கள்

## வெளி இணைப்புகள்
* [அருள்மிகு நரசிம்மர் திருக்கோயில் - [தினமலர் கோயில்கள் தளம்|தினமலர் கோயில்கள்]]

பகுப்பு:நரசிம்மர் கோயில்கள்
பகுப்பு:Coordinates on Wikidata
பகுப்பு:தும்கூர் மாவட்டத்திலுள்ள வைணவக் கோயில்கள்
எகிப்துக்குத் தப்பி ஓடிச் செல்லுதல்

**எகிப்துக்குத் தப்பி ஓடிச் செல்லுதல்** என்பது விவிலியத்தின் மத்தேயு நற்செய்தி 2:13-23 முடிய விவரிக்கப்படும் ஒரு நிகழ்வாகும். இதில் ஞானிகள் குழந்தை இயேசுவை வணங்கிவிட்டு திரும்பிச் சென்றபின், யோசேப்புவும் அவர் மனைவி மரியாவும் குழந்தையாயிருந்த இயேசு கிறித்துவேடு எகிப்து நாட்டிக்கு தப்பி ஓடிச் சென்றனர். ஏனெனில் ஆண்டவருடைய தூதர் யோசேப்புக்குக் கனவில் தோன்றி குழந்தையை ஏரோது கொல்வதற்காகத் தேடப்போகிறான் என எச்சரித்தார். ஏரோது இறக்கும்வரை அவர்கள் அங்கேயே இருந்தார். இவ்வாறு, *எகிப்திலிருந்து என் மகனை அழைத்து வந்தேன்* என்று இறைவாக்கினர் வாயிலாக ஆண்டவர் உரைத்தது நிறைவேறியது என மத்தேயு நற்செய்தியாளர் குறிக்கின்றார்.

இன்நிகழ்வுவைப்பற்றி பல செவிவழியாக பாரம்பரியக்கதைகளும் பல உள்ளன. குழந்தை இயேசு எகிப்துக்குள் நுழைந்த போது அங்கிருந்த வேற்று இன தெய்வ சிலைகள் உடைந்ததாகவும், குழந்தையாக நோயுற்றிருந்த இருந்த நல்ல கள்வனையும் அவரின் தாயையும் மரியா சந்தித்தது அடைக்களம் பெற்றதாகவும், குழந்தை இயேசு குளித்த நீநில் நல்ல கள்வனையும் குளிக்கச்செய்து அவரின் நோய் நீங்கியதாகவும் கதைகள் உள்ளன. மேலும் எகிப்துக்குப்போகும் வழியில் பலரை சந்தித்ததாகவும் கூறப்படுகின்றது. அவர்களுல் புனித அப்ரோடிசியுசு குறிப்பிடத்தக்கவர் ஆவார். ஆயினும் இவற்றிக்கு எவ்வித விவிலிய ஆதாரமும் இல்லை.

இன்நிகழ்வே பொதுவாக இயேசுவின் பிறப்பை சித்தரிக்கும் கலை முறையின் இறுதிக்காட்சி ஆகும். மேலும், மரியா மற்றும் குழந்தை இயேசுவின் வாழ்வின் சித்தரிப்பில் மிக முக்கியமான கருப்பொருளாகவும் உள்ளது.

## மேற்கோள்கள்


பகுப்பு:அன்னை மரியா
பகுப்பு:நற்செய்தி நிகழ்வுகள்
சுவாபியா

**சுவாபியா** (; ) என்பது இடாய்ச்சுலாந்தின் தென்மேற்கில் உள்ள ஒரு பகுதி. இது வரலாறு, பண்பாடு, மொழி அடிப்படையில் தனித்துவம் வாய்ந்தது. இன்றைய இடாய்ச்சுலாந்தின் பாடன்-வுயர்ட்டம்பெர்கு, பவேரியா மாநிலத்தின் சில பகுதிகள் பண்டைய சுவாபியாவின் பகுதிகளாகும்.

மேலும் சுவாபியா கி.பி 1550இல் இருந்து பண்டைய ரோமப் பேரரசு கி.பி. 1806 இல் கலைக்கப்படும் வரை அதன் பத்து உயர்அதிகாரம் கொண்ட வட்டங்களுள் ஒன்றாக இருந்தது.

## புகழ்பெற்ற சுவாபியர்கள்
* காட்லீபு தைம்லர்
* ஆல்பர்ட்டு ஐன்ஸ்டீன்
* ருடோல்ப் டீசல்
* யோகன்னஸ் கெப்ளர்
* பிரீடரிக் ஷெல்லிங்

பகுப்பு:செருமனி
மாபூதனார் பாட்டியல்

**மாபூதனார் பாட்டியல்** என்னும் பாட்டியல் நூல் 9 ஆம் நூற்றாண்டில் தோன்றியது என்பது மு. அருணாசலம் கணிப்பு.  நவநீதப் பாட்டியல் நூலுக்கு எழுதப்பட்டுள்ள உரையில் இந்த நூலைப்பற்றிய குறிப்பு உள்ளது. இந்த நூலில் இனவியல் பகுதி 5 பிரிவுகளாக உள்ளது என்பதையும், மங்கல வெள்ளை, தாண்டகம் ஆகிய சிற்றிலக்கியங்களுக்கு இந்நூல் கூறும் விதிகளையும் நவநீதப் பாட்டியல் உரை குறிப்பிடுகிறது. 
## அடிக்குறிப்பு

பகுப்பு:9 ஆம் நூற்றாண்டுத் தமிழ் நூல்கள்
நாக தோசம்

**நாக தோசம்** என்பது இந்து சமய மக்களின் நம்பிக்கையின் அடிப்படையில் நாம் புணர்ஜென்மத்திலோ அல்லது நடப்பு காலத்திலோ தெறிந்தோ தெறியாமலோ நாகங்களுக்கு கேடு விளைவித்து அதனால் பெற்ற சாபமாகும். ஒருவரின் ஜாதகத்தில், இராகு மற்றும் கேதுவின் அமைவிடத்தைப் பொறுத்து **கால சர்ப்ப தோசம்** உள்ளாதா என்பதை அறியலாம். நாக தோசத்திற்கு ஆளானோர், திருக்காளாத்தி, திருநாகேசுவரம் போன்ற இடங்களில் உள்ள சிவன் கோயில்களுக்குச் சென்று நாக வழிபாடு செய்வர். 

நாக தோசம் வலுவாய் இருக்கும் குழந்தைகளுக்கு நாகத்தின் வடிவில் மச்சம் இருக்குமெனவும், அந்த மச்சமிருக்கும் இடத்திற்கு தக்கவாறு பலன் கிடைக்கும் எனவும் நம்பிக்கையுள்ளது. 
## நாகத்தோசம் அறிகுறிகள்
* பொதுவாக நாகத்தோசம் சாதகத்தில் பெற்றவர்களுக்கு பெரியளவில் ஏதும் பாதிப்பு இல்லை. 
* ஆனால் கால சர்ப நாகத்தோசம் (Block Cobura) என்பது முன் ஜென்மத்திலோ அல்லது நடைமுறை காலத்திலோ நாம் தெறிந்தோ தெறியாமலோ நாகத்தின் உயிர் பலி வாங்கினால் அவர்களுக்கு ஆயுட்காலம் முழுவதுமான தீராத வயிறு வலி அல்லது இடுப்பு வலி சம்பந்தப்பட்ட நோய்கள் வரும் என்று அறிகுறிகள் உள்ளது. 
* மேலும் இந்த கடுமையான கால சர்ப நாகத்தோசம் உள்ளவர்கள் சாதகத்தில் அதே நாகத்தோசம் பெற்றவர்களை திருமணம் செய்ய வேண்டும். 
* அவ்வாறு இல்லாவிடில் ** பசியேடுத்த வயிற்றிற்கு பழம் செல்லாமல் வெளிவயிற்றிலே பழம் பட்டு துள்ளி கீழே விழுந்து சிதறினால் யாருக்கும் பலனில்லாததை போல் வாழ்க்கை ஆகிவிடும்** என்பார்கள்.

## பரிகாரங்கள்
* சுக்ல சஷ்டி விரதம் எனும் நாக ராஜ விரதம்
* கிரக சர்ப்ப சாந்தி
* ராகு கேது வழிபாடு
* நாகப் பிரதிஷ்டம் செய்தல்

## மேற்கோள்களும் குறிப்புகளும்


பகுப்பு:இந்துக்களின் பாம்பு வழிபாடுகள்
பகுப்பு:இந்து தொன்மவியல்
பகுப்பு:இந்து சமய நம்பிக்கைகள்
தொன்மச் சோழர்

மூவருலாவில் அடங்கியுள்ள விக்கிரம சோழன் உலா நூலில் அந்த நூலின் ஆசிரியர் ஒட்டக்கூத்தர் விக்கிரம சோழனுக்கு முன்னர் ஆண்டதாகச் சோழர் பரம்பரை ஒன்றைக் குறிப்பிடுகிறார். அவர்களில் பழங்கதைகளாகத் தெரியவரும் சோழர்களைத் **தொன்மச் சோழர்** எனக் குறிப்பிடுகிறோம். இவர்களில் வரலாற்றுச் சோழர்களாகத் தெரியவரும் சோழர்களும் உள்ளனர். 

தலைப்பினைக் கருத்தில் கொண்டு தொன்மச் சோழர் பெயர்கள் ஒற்றை உடுக்குறி (*) இட்டும், வரலாற்றுச் சோழர்கள் இரட்டை உடுக்குறி (**) இட்டும் இங்குக் காட்டப்படுகின்றனர். வரிசை பாடலில் காட்டப்பட்டுள்ள முறையைப் பின்பற்றி அமைக்கப்பட்டுள்ளது.

## சோழ அரசர்கள்
*பிரமன், உலகம் படைத்தவன் 
*காசிபன், பிரமன் மகன்
*மரீசி, மேதக்க மையறு காட்சியன்
*சூரியன், எல்லாளன், ஒற்றைச் சக்கரத் தேரில் வருவோன்
*மனுச்சோழன், பசுவுக்கு நீதி வழங்கியவன் 
*ஆடுதுறை அறனாளன், புலியும் மானும் ஒரே துறையில் நீருண்ணச் செய்தவன் 
*வானூர்தி அரசன்
*தேவருலகைக் காத்தவன்
*வேள்வியில் பெற்ற மந்திரத்தைக் கூற்றுவனுக்குச் சொல்லிக்கொடுத்தவன், 
*முதுமக்கள்-தாழி செய்தளித்து எமனை வென்றவன்
*தூங்கும் எயில் எறிந்த சோழன்
*மேலைக்கடல் நீரைக் கீழைக்கடலில் பாயச்செய்தவன்
*நாக-கன்னியை மணந்தவன், குகை வழியே நாகலோகம் சென்றவன்
*சிபிச் சக்கரவர்த்தி, தான் வளர்த்த புறாவுக்காகத் தன்னையே தராசில் நிறுத்துப் பருந்துக்கு இரையாக அளித்தவன்
*காவிரி தந்தவன், குடகு மலையைப் பிளந்து காவிரியாற்றைச் சோழநாட்டில் பாயச் செய்தவன்
*இமயத்தில் தன் ஆண்-புலிச-சின்னத்தைப் பொறித்தவன்
*காவிரியாற்றுக்குக் கரை கட்டியவன்
**களவழி நாற்பது பாடலைக் கேட்டுக் கணைக்காலிரும்பொறையின் கால் விலங்கை நீக்கியவன்
*தொண்ணூற்றாறு விழுப்புண் கொண்ட சோழன்
**தில்லைக்குப் பொன் வேய்ந்தவன்.
**ஒரே பகலில் 18 பாலைநிலங்களையும், மலைநாட்டையும் (சேரநாட்டையும்) வென்றவன்
**கங்கையையும், கடாரத்தையும் தன் படையை அனுப்பி வென்றவன்
**வங்கநாட்டுக் கல்யாணபுரத்தை மூன்று முறை தாக்கி அழித்தவன்
**கொப்பத்துப் போரில் ஆயிரம் யானைகளை வென்றவன்.
**திருவரங்கப் பெருமானுக்கு மணிகளாலான பாம்புப்படுக்கை அமைத்துக் கொடுத்தவன்
**கூடல் சங்கமப் போரில் 1000 யானைகளை வெட்டி வீழ்த்திப் பரணி நூல் கொண்டவன்
இவர்களுக்குப் பின்னர் அரியணை ஏறியவன் விக்கிரம சோழன். 

## அடிக்குறிப்பு

பகுப்பு:சோழ அரசர்கள்
நாகப் பிரதிஷ்டம்

**நாகப் பிரதிட்டை** என்பது சாரைப் பாம்பும், நாகப் பாம்பும் பாலுறவுக்கு இணைவது போல செதுக்கப்படும் கற்சிற்பத்தினை பிரதிட்டை செய்வதாகும். இந்த சிலையை அரச மரமும், வேம்பு மரமும் இணைந்திருக்கும் இடத்தில் பிரதிட்டை செய்ய வேண்டும். இவ்வாறு நாகசிற்பத்தினை பிரதிட்டை செய்வதால் நாக தோசம் என்ற நம்பிக்கை இந்து மக்களிடம் நிலவுகிறது.

நாக தோசத்தினை தீர்க்க இந்த பரிகாரம்தான் விஷேசம் என்று மனுநீதி நூலில் கூறப்பட்டிருக்கிறது. இவ்வாறு நாகப் பாம்பினை பிரதிஷ்டை செய்ய சில சிறப்பான தலங்களும் கூறப்படுகின்றன.

## மேற்கோள்களும் குறிப்புகளும்


பகுப்பு:இந்துக்களின் பாம்பு வழிபாடுகள்
பகுப்பு:இந்து தொன்மவியல்
பகுப்பு:நம்பிக்கைகள்
பகுப்பு:இந்து சமய நம்பிக்கைகள்
நாக மாணிக்கம்

**நாக மாணிக்கம்** என்பது இந்து மக்களின் நம்பிக்கைப்படி நாகங்களால் காக்கப்படும் ஒரு வகையான ரத்தினக் கல்லாகும்.  இதனை நாகரத்தினம் என்றும் அழைப்பர். நெடுநாள் வாழக்கூடிய நாகங்களில் தன்னுடைய விஷத்தினை பயன்படுத்தாமல் வைத்திருக்கும் நாகங்களின் விஷமே நாக மாணிக்கமாக மாறுகிறது என்ற நம்பிக்கையும் உள்ளது. இவ்வாறு நாக மாணிக்கம் பெற்ற நாகங்கள் அவைகளை கொண்டு இறைதேடவும், சிவலிங்கத்தினை பூசை செய்யும் செய்கின்றன.

## மேற்கோள்களும் குறிப்புகளும்


பகுப்பு:இந்துக்களின் பாம்பு வழிபாடுகள்
வீனின் இடப்பெயர்ச்சி விதி

**வீனின் இடப்பெயர்ச்சி விதி** (*Wien's displacement law*) கரும்பொருள் ஒன்றில் இருந்து எந்த வெப்பநிலையிலும் வெளியேறும் வெப்பக் கதிர்வீசலின் அதிக ஆற்றல் கொண்ட அலைநீளம் அதனுடைய தனிவெப்பநிலை T க்கு எதிர் மாறு விகிதத்தில் இருக்கும் எனப் பகருகிறது. வெப்பவியக்கவியல் அடிப்படையில் இவ்விதியை 1893 ஆம் ஆண்டில் நிறுவிய வில்லெம் வீன் என்பவரின் பெயரில் இவ்விதி அழைக்கப்படுகிறது.

:\lambda_\text{max} T = b,

இங்கு,

:λmax - உயர் அலைநீளம்,
:*T* - கரும்பொருளின் தனி வெப்பநிலை,
:*b* = , விகித மாறிலி, அல்லது வீனின் இடப்பெயர்ச்சி மாறிலி என அழைக்கப்படுகிறது.

கட்புலனாகும் நிறமாலைக்குக் கிட்டவாக உள்ள அலைநீளங்களுக்கு, மீட்டர் அளவுக்குப் பதிலாக நானோமீட்டர் அளவு பயன்படுத்தப்படுகிறது. இங்கு,  ஆகும்.

பிளாசுமா வெப்பநிலைகளில் இலத்திரன்வோல்ட் அலகு பயன்படுத்தப்படுகிறது. இங்கு விகித மாறிலி  ஆகும்.

## மேற்கோள்கள்

பகுப்பு:குவாண்டம் இயங்கியல்
பகுப்பு:ஒளியியல்
வணங்கும் முறை

இந்து சமயத்தில் இறைவனை வணங்கும் முறைகள் (நமஸ்காரம்) ஐந்து உள்ளன. இவை பொதுவாக வணங்கும் பொழுது பயன்படுத்தப்படும் உடல் அங்கங்களின் எண்ணிக்கையும், செயல்பாடுகளையும் பொறுத்து வகைப்படுத்தப்பட்டுள்ளன. இந்துக் கோயில்களின் கருவறை, கொடிக்கம்பம் போன்ற இடங்களில் எவ்வகையான வணங்கும் முறை கடைபிடிக்கப்பட வேண்டும் எனவும், ஆண் மற்றும் பெண் எவ்வகையான வணங்கும் முறையை கடைபிடிக்க வேண்டும் எனவும் வரையறை செய்துள்ளார்கள். பெரும்பாலும் இவ்வரையறைப் படியே இந்துக்கள் வணங்குகிறார்கள்.

## வணங்கும் முறைகள்

இவை ஓரங்க நமஸ்காரம், மூன்று அங்க நமஸ்காரம், பஞ்சாங்க நமஸ்காரம், சாஷ்டாங்க நமஸ்காரம் மற்றும் அஷ்டாங்க நமஸ்காரம் என வணக்கும் பொழுது பயன்செய்யும் உடல் அங்கங்களைப் பொறுத்து பெயரிடப்பட்டுள்ளன.

# ஓரங்க நமஸ்காரம் - தலை குனிந்து வணங்குவது
# மூன்று அங்க நமஸ்காரம் - தலைமீது இரு கைகளையும் கூப்பி வணங்குவது
# பஞ்சாங்க நமஸ்காரம் -  தலை, கைகள் மற்றும் முழந்தாள்கள் ஆகியவை தரையில் படுமாறு விழுந்து வணங்குவது.
# அஷ்டாங்க நமஸ்காரம் -  தலை, காதுகள், கைகள், தோள்கள், முகவாய்க்கட்டை ஆகியவை தரையில் படுமாறு விழுந்து வணங்குவது.
# சாஷ்டாங்க நமஸ்காரம் - தலை, கைகள், மார்பு மற்றும் முழந்தாள்கள் முதலான அத்தனை அங்கங்களும் தரையில் படுமாறு விழுந்து வணங்குவது.

## மேற்கோள்களும் குறிப்புகளும்


பகுப்பு:இந்து சமயம்
நாக தேவதை

**நாக தேவதை** என்பவர்கள் இந்து தொன்மவியலின் அடிப்படையில் வழிபடப்படும் நாக கன்னிகள் ஆவார்கள்.  தமிழகத்தில் நாகாத்தம்மன், முப்பாத்தம்மன், திருவேற்காடு கருமாரியம்மன் ஆகியோர் நாக தேவதைகளாக அறியப்படுகிறார்கள்.  நாக தேவதை வழிபாடு தமிழகத்தினைப் போல கேரளாவிலும் உள்ளது.

## மேற்கோள்களும் குறிப்புகளும்


பகுப்பு:இந்துக்களின் பாம்பு வழிபாடுகள்
பகுப்பு:இந்து சமய நம்பிக்கைகள்
இசுட்டீஃபான்- போல்ட்சுமான் விதி

**இசுட்டீஃபான்-போல்ட்சுமான் விதி** (*Stefan-Boltzmann law*, **ஸ்டீஃபான்-போல்ட்ஸ்மான் விதி**) என்பது, ஒரு கரும் பொருள், அலகு பரப்பிலிருந்து ஒரு வினாடியில் உமிழும் கதிர்வீச்சாற்றல் அப்பொருளின் தனி வெப்பநிலையின் நான்காம் மடிக்கு நேர் வீததில் இருக்கும் என்பதனை விளக்கும் விதியாகும். அதாவது

: E \propto T^4  (அல்லது)
: E = \sigma \times T^4 

இங்கு σ என்பது ஸ்டீஃபான்- போல்ட்ஸ்மான் மாறிலியாகும். இதன் மதிப்பு 5.6697*10−5எர்க்கு/செ.மீ 2/ வினாடி ஆகும்.

## மேற்கோள்கள்

பகுப்பு:வெப்ப இயக்கவியல்
நீலப் பலகை

பிரபலங்கள் தங்கியிருந்த இல்லங்கள் மற்றும் வரலாற்றுச் சிறப்பு மிக்க பகுதிகளில் அந்நபர்களை அல்லது நிகழ்வுகளை நினைவுகூரும் வகையில் ஐக்கிய இராச்சியத்தில் நிறுவப்படும் நினைவுச் சின்னம் **நீலப் பலகை**

பிரித்தானியாவின் கலாச்சாரர் துறையைச் சார்ந்த இங்கிலீஷ் ஹெரிடேஜ் அமைப்பு இந்த பலகைகளை நிறுவி பராமரித்து வருகிறது. லண்டன் நகரில் காந்தி, சர்தார் வல்லபாய் பட்டேல் போன்ற தலைவர்கள் தங்கியிருந்த இல்லங்களுக்கு முன் நீலப் பலகை நிறுவப்பட்டுள்ளது. இந்திய பாதுகாப்புத் துறை மந்திரியாக இருந்து வந்த வீ.கே. கிருஷ்ண மேனன் தங்கியிருந்த இல்லத்தில் நீலப் பலகை நிறுவப்படவிருக்கிறது.

## வெளி இணைப்புகள்

*Blue plaque section of English Heritage's site – includes a searchable online list of London plaques
*Blue plaques of The Heritage Foundation 
* Community-based project which documents plaques in the UK and overseas
*A list of Blue Heritage Plaques in Kingston upon Hull
*Cambridge City Council , United Kingdom – Blue Plaque Scheme
*Llanelli Community Heritage blue plaques
*London Plaques
*http://www.themusichallguild.com

பகுப்பு:ஐக்கிய இராச்சியம்
எம். கே. ஆத்மநாதன்

**எம். கே. ஆத்மநாதன்** (இறப்பு: சூலை 15, 2013, அகவை 88) தமிழ்த் திரைப்பட இசையமைப்பாளரும், பாடலாசிரியரும் ஆவார். 120-இற்கும் மேற்பட்ட பாடல்களை இயற்றியுள்ளார். 20 படங்களுக்கு இசையமைத்துள்ளார். கலைமாமணி உள்ளிட்ட பல விருதுகளைப் பெற்றிருக்கிறார்.'ரத்தபாசம்’ படத்தில் 'பாதகம் செய்வது ஏனோ? ரத்தபாசம் அழிப்பது ஏனோ?’ பாடல் மூலம் திரைப்படங்களில் பாடலாசிரியராக அறிமுகமானார். மல்லிகா’, 'நாடோடி மன்னன்’, 'களத்தூர் கண்ணம்மா’, 'அல்லி’, 'விக்ரமாதித்யன்’, 'மகேஸ்வரி’, 'எதையும் தாங்கும் இதயம்’ உள்பட 75 திரைப்படங்களுக்கு மேல் பாடல் எழுதியிருக்கிறார். 1978-இல் தமிழக அரசின் கலைமாமணி விருது பெற்றார்.

## எழுதிய சில பாடல்கள்
*தேன் உண்ணும் வண்டு மாமலரைக் கண்டு .. திரிந்தலைந்து பாடுவதேன் ரீங்காரம் கொண்டு (அமரதீபம்)
*விண்ணோடும் முகிலோடும் விளையாடும் வெண்ணிலவே,
*ஆண்டவன் ஒருவன் இருக்கிறான்
*தடுக்காதே என்னை தடுக்காதே
*குற்றால அருவியிலே குளித்தது போல் இருக்குதா
*வண்ண மலரோடு கொஞ்சும் - நாட்டுக்கொரு நல்லவள் 1959 - சீர்காழி + பி.சுசீலா - இசை :மாஸ்டர் வேணு
**ஆனந்த நிலை பெறுவோம்* - ராஜா ராணி (1956)
* வெண்முகிலே கொஞ்சநேரம் நில்லு - விக்ரமாதித்தன் 
* நீல வண்ணக் கண்ணனே- மல்லிகா (1957)

### இசையமைப்பாளராக
*ரத்த பாசம் (1954)
*நாலு வேலி நிலம் (1959)
*மல்லியம் மங்களம் (1961)

### பாடலாசிரியராக
*ரத்த பாசம் (1954)
*மகேஸ்வரி (1955)
*அமரதீபம் (1956)
*குலதெய்வம் (1956)
*ராஜா ராணி (1956)
*ரங்கோன் ராதா (1956)
*மல்லிகா (1957)
*புதையல் (1957)
*நாடோடி மன்னன் (1958)
*தேடி வந்த செல்வம் (1958)
*திருமணம் (1958)
*நாலு வேலி நிலம் (1959)
*நாட்டுக்கொரு நல்லவள் (1959)
*களத்தூர் கண்ணம்மா (1960)
*பெற்ற மனம் (1960)
*திலகம் (1960)
*மல்லியம் மங்களம் (1961)
*நாகநந்தினி (1961)
*நல்லவன் வாழ்வான் (1961)
*திருடாதே (1961)
*முத்து மண்டபம் (1962)
*விக்ரமாதித்தன் 1962)
*எதையும் தாங்கும் இதயம் (1962)
*அல்லி (1964)

## மேற்கோள்கள்
 

## வெளி இணைப்புகள்
*
*
*விண்ணோடும் முகிலோடும் விளையாடும் வெண்ணிலவே - விகடன் இதழில் மகன் இளங்கோவன் பேட்டி

பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழகக் கவிஞர்கள்
பகுப்பு:தமிழ் பாடலாசிரியர்கள்
பகுப்பு:தமிழகப் பாடலாசிரியர்கள்
பகுப்பு:2013 இறப்புகள்
பகுப்பு:கலைமாமணி விருது பெற்றவர்கள்
முற்காலச் சோழர்கள் (தொடர்புடைய பக்கம்)

*முற்காலச் சோழர்கள்.
*தொன்மச் சோழர்.
*சங்ககாலச் சோழர்.
ரங்கா (திரைப்படம்)

**ரங்கா** ரஜினிகாந்த், இராதிகா, கராத்தே மணி, கே. ஆர். விஜயா, சில்க் ஸ்மிதா, இரவீந்திரன் நடிப்பில் 1982 இல் வெளிவந்த தமிழ் திரைப்படம். இது தேவர் பிலிம்ஸ் படைப்பு.  இயக்குநர் ஆர்.தியாகராஜன், தயாரிப்பு சி. தண்டாயுதபானி, வசனம் தூயவன், இசை சங்கர் கணேஷ் , ஒளிபதிவு வி.ராம்மூர்த்தி.  இதில் நல்ல கட்டை நாட்டுகட்டை, பட்டுக்கோட்டை அம்மாளே போன்ற பாடல்கள் இடம் பெற்றிருந்தன. ரஜினிகாந்தின் 75 வது திரைப்படமாகும்.

## கதைச்சுருக்கம்
ரங்கா (ரஜினி) தன் அக்காளை (கே ஆர் விஜயா) சிறுவயதில் பிரிந்துவிடுகிறார். அவர் பட்டணத்துக்கு வேலை தேடி வரும் போது ராஜை (கராத்தே மணி) சந்திக்கிறார். அப்போது ராஜ் திருடனாக இருக்கிறார். ரங்காவின் பேச்சால் திருட்டு தொழிலுக்கு முழுக்கு போட்டுவிட்டு திருந்தி வாழ்கிறார். அவருக்கு கே ஆர் விஜயாவின் வீட்டில் அவரின் பையனை பாதுகாக்கும் வேலை கிடைக்கிறது. நல்லவனாக இருந்த ரங்கா திருட்டு தொழிலுக்கும், அடிதடி தொழிலுக்கும் செல்கிறார். ரங்காவும் அந்த வீட்டில் பணியில் சேர்ந்து பையனை தூக்கி செல்லமுயலுகிறார். அதை ராஜு முறியடிக்கிறார். இறுதியில் கே. ஆர். விஜயா தனது அக்கா என்று தெரிந்து கொள்கிறார். பையனை எதிரிகளிடம் இருந்து காக்கிறார்.

## மேற்கோள்கள்

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பரிவாரத் தலங்கள்

**பரிவாரத் தலங்கள்** என்பவை திருவிடைமருதூரில் உள்ள மகாலிங்க சுவாமி கோயிலை சுற்றியு்ள்ள கோயில்களாகும். பரிவாரம் என்பது சுற்றத்தார் என்று பொருள்படும். மகாதேவரான சிவபெருமானின் உறவுகள் உள்ள தலங்கள் பரிவாரத் தலங்கள் என்று போற்றப்படுகின்றன. 

* விநாயகர் - திருவலஞ்சுழி
* முருகன் - சுவாமிமலை
* நந்தி தேவர் - திருவாடுதுறை
* சண்டிகேசுவரர் - திருச்சேய்ஞ்ஞலூர்
* நடராஜர் - சிதம்பரம்
* தியாகராஜர் - திருவாரூர்
*  தட்சிணாமூர்த்தி - ஆலங்குடி
* பைரவர் - சீர்காழி
* அம்பிகை - திருக்கடவூர்
* சூரியன் - - சூரியனார் கோயில் ஆடுதுறை
* சனி - திருநள்ளாறு

## இவற்றையும் காண்க

## ஆதாரங்களும் மேற்கோள்களும்

## வெளி இணைப்புகள்

பகுப்பு:இந்துக் கோயில்கள்
போர்த்துகல் தேசிய நூலகம்

**போர்த்துகல் தேசிய நூலகம்** (போர்த்துக்கேயம்: Biblioteca Nacional de Portugal) போர்த்துகலின் தலைநகரமான லிசுபன் நகரில், லிசுபன் நகரப் பல்கலைக்கழகத்தில் அமைந்துள்ளது. இது போர்த்துகலின், நூல் மற்றும் ஆவண மரபுகளின் வைப்பிடமாக உள்ளது.

## வரலாறு
இது 1796 ஆம் ஆண்டின் பெப்ரவரி 29ம் தேதியிட்ட அரசாணையின்படி நிறுவப்பட்டது. ஐரோப்பியக் கல்வியாளருக்கும், குருமாருக்கும் மட்டுமே நூலக வசதிகள் வழங்கப்பட்ட அக்காலப் போக்குக்கு மாறாக, இந்நூலகம் பொதுமக்களின் பயன்பாட்டை நோக்கமாகக் கொண்டு உருவாக்கப்பட்டது.

இதன் முன்னைய இருப்பிடமான லிசுபனில் உள்ள சான் பிரான்சிசுக்கோ குருமடம் சிறியதாக இருந்ததால், இதை "காம்போ கிரான்டே"க்கு மாற்றுவதற்கு 1956 ஆம் ஆண்டில் அப்போதைய அரசாங்கம் அனுமதி வழங்கியது. கட்டிட வேலைகள் முடிந்து 1965ல் முதல் இடமாற்றம் நிகழ்ந்தது. 1969ல், தற்போதைய நகரப் பல்கலைக்கழகத்தில் புதிய வசதிகள் தொடக்கப்பட்டன.

## செயற்பாடுகள்
30 இலட்சத்துக்கு மேற்பட்ட உருப்படிகளைக் கொண்ட இந்நூலகத்தின் தற்போதைய செயற்பாடுகள், அதன் படிவளர்ச்சியின் பெறுபேறாகவும், சமகாலச் சமுதாயத்தின் தகவல் மற்றும் தொடர்பியத் தன்மைகளுக்கு ஏற்பத் தகவமைவு பெற்றதன் விளைவாகவும் உருவானது. போர்த்துக்கேயரின் ஆவண மரபுகளைச் சேகரித்தலும், பேணலும், அவற்றைப் பரவச் செய்தலும் இந்நூலகத்தின் முக்கிய செயற்பாடுகள். கடந்த 200 ஆண்டுகளில், சட்டமுறைச் சேகரிப்பின் மூலமாகவும், பெறுமதி வாய்ந்த நூல்களை விலகொடுத்துப் பெற்றுக்கொண்டதன் மூலமாகவும்,  இந்த நூலகத்தின் சேகரிப்புகள் பெறுமதி மிக்கனவாகி உள்ளன.

## குறிப்புகள்

## வெளியிணைப்புகள்
* போத்துகல் தேசிய நூலக இணையத்தளம்

பகுப்பு:போர்த்துகலில் உள்ள நூலகங்கள்
பகுப்பு:தேசிய நூலகங்கள்
இரேனியம்

**இரேனியம்** (*Rhenium*) என்பது ஒரு தனிமமாகும். இதன் குறியீடு **Re**. அணு நிறை 186.22. அணு எண் 75. உருகுநிலை 3167-/+60&nbsp;°C. கொதிநிலை 5869 K, 5596&nbsp;°C, 10105&nbsp;°F. ஒப்படர்த்தி 20.53. வலுவெண் 4,5,6,7,8. இவ் உலோகம் நைட்ரிக் அமிலத்தில் எளிதாக கரைகிறது. 1928-ல் ஒரு கிராம் 10,000 டாலர் என்றிருந்தது. இப்போது 3 டாலருக்குக் கிடைக்கிறது. வினைமுடுக்கியாகப் பயன்படுகிறது.

## மேற்கோள்கள்

## புற இணைப்புகள்

* Rhenium at *[[The Periodic Table of Videos]]* (University of Nottingham)

பகுப்பு:தனிமங்கள்
பகுப்பு:தாண்டல் உலோகங்கள்
பகுப்பு:அனல்தாங்கும் உலோகங்கள்
சாரா அர்ஜுன்

**சாரா அர்ஜுன்** () இவர் திரைப்படங்கள் மற்றும் விளம்பரங்களில் நடித்துள்ள ஒரு இந்திய குழந்தை நட்சத்திரம் ஆவார்.

## வாழ்க்கைச் சுருக்கம்
சாராவின் தந்தை ராஜ் அர்ஜுன் ஆவார். இவர் ஒரு இந்தி நடிகர் ஆவார். **காலு**, **சப்ரி** மற்றும் இயக்குநர் சஞ்சய் லீலா பன்சாலி அவர்களின் **ரவுடி ரத்தோர்** உள்ளிட்ட பல இந்தி மொழி திரைப்படங்களில் நடித்து உள்ளார். மேலும் இவர் இயக்குநர் ஏ. எல். விஜய் அவர்களின் தாண்டவம் திரைப்படத்தில் ஒரு முக்கியக் கதாபாத்திரத்தில் நடித்துள்ளார். இவரின் தாயார் **சான்யா** ஒரு நடன ஆசிரியர் ஆவார். மற்றும் அவளுடைய பெற்றோர்கள் முதலில் போபாலில் வசித்து வந்தனர், பின்னர் இவரின் பெற்றோர் 2000 ஆம் ஆண்டு முதல் மும்பையில் குடிப்பெயர்ந்தனர்.

## திரைப்படங்கள்

## மேற்கோள்கள்

## வெளியிணைப்பு
* இணையதள திரைப்பட தரவுத்தளத்தில்சாரா அர்ஜுன்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:2005 பிறப்புகள்
போடன்சீ ஏரி

**போடன்சீ ஏரி** அல்லது **கான்ஸ்டன்சு ஏரி** என்பது ஆல்ப்சு மலையில் வட அடிவாரத்தில் ரைன் ஆற்றில் அமைந்துள்ள ஓர் ஏரி. இந்த ஏரி மேல் ஏரி, கீழ் ஏரி, மற்றும் சீர் ஐம் எனும் இவ்விரண்டையும் இணைக்கும் ரைன் ஆறு ஆகிய மூன்று பகுதிகளால் ஆனது. இவ் ஏரி இடாய்ச்சுலாந்து, சுவிட்சர்லாந்து, மற்றும் ஆஸ்திரியா நாடுகளைத் தொட்டுக்கொண்டுள்ளது.

செருமனியில் இந்த ஏரியினை ஒட்டி பாடன் வுயர்ட்டம்பெர்கு, பவேரியா மாநிலங்கள் உள்ளன. இதுவே நடு ஐரோப்பாவின் மூன்றாவது பெரிய நன்னீர் ஏரியாகும்.

இவ் ஏரியில் மைனாவு, லிண்டாவு, ரைகினாவு என்னும் மூன்று தீவுகள் உள்ளன.

## மேற்கோள்கள்

பகுப்பு: ஐரோப்பாவில் உள்ள பன்னாட்டு ஏரிகள்
சுடர்மணி (நூல்)

**சுடர்மணி** என்னும் கிறித்தவக் காப்பியம் ஆசுகவி எஸ்.ஆரோக்கியசாமி என்பவரால் பாடப்பெற்று 1976ஆம் ஆண்டு முதற்பதிப்பாக வெளிவந்தது.

## நூற்பெயர் விளக்கம்

*சுடர்மணி* என்னும் தலைப்பு *என்றும் சுடரும் மணி* எனப் பொருள்தரும். இறப்பு, நிகழ்வு, எதிர்வு என்னும் முக்காலங்களிலும் ஒளிவீசும் சுடராக இயேசு கிறிஸ்து இருப்பதை *சுடர்மணி* எனும் சொல் உணர்த்துகிறது.

இந்நூலில் காப்பியக் கூறுகள் சிலவே உள்ளன என்பதால் வரலாறு கூறும் காப்பியம் என்னும் வகையதாகக் கருதப்படலாம்.

## நூல் எழுதப்பெற்ற நோக்கம்

ஆசிரியர் நூலின் முன்னுரையில் பின்வருமாறு கூறுகிறார்: *[[தேம்பாவணி|தேம்பாவணியும்]] [[இரட்சணிய யாத்திரிகம்|இரட்சணிய யாத்திரிகமும்]] [[இயேசு|இயேசு பெருமானின்]] வரலாற்றைக் கூறுவனவாயினும் அவை அதனை முற்றக் கூறுவனவாயில்லை. இக்குறையை நீக்கி, இயேசுவின் வரலாற்றை முழுவதுமாகக் கூறும் செய்யுள் நூல் ஒன்றை இயற்றவேண்டும் என்ற எண்ணத்தால் இக்காப்பியம் பாடப்பட்டது.*

இயேசு சபையைச் சார்ந்த அருள்திரு ஜே.எஃப். பெர்னாண்டோ என்பவர் எழுதியிருந்த "சேசு கிறிஸ்து நாதரின் ஜீவிய சரித்திரம்" என்னும் நூலை அடியொற்றி **சுடர்மணி** என்ற தலைப்பில் இயேசுவின் வாழ்க்கையைச் செய்யுளாக வடித்ததாக நூலாசிரியர் கூறுகிறார்.

## நூலின் பிரிவுகள்

சுடர்மணி என்னும் காப்பியம் நான்கு காண்டங்களைக் கொண்டுள்ளது. அவை: பால காண்டம், உபதேச காண்டம், மீட்புக் காண்டம், உத்தான காண்டம் என்பவை. பால காண்டம் நான்கு படலங்களையும், உபதேச காண்டம் முப்பது படலங்களையும், மீட்புக் காண்டம் பத்து படலங்களையும், உத்தான காண்டம் மூன்று படலங்களையும் கொண்டுள்ளன.

நூல் முழுவதும் 1200 பாடல்களை உள்ளடக்குகிறது.

## சில பாடல்கள்
;அவையடக்கம்

*வளர்மதி ஒளியில் மின்னும் மின்மினி போலும் வானில்*
*விளங்கிடும் பரிதி முன்னே விளக்கொளி தருதல் போலும்*
*குளமலர்க் கமலம் முன்னே கொட்டியும் மலர்தல் போலும்*
*அளவிலான் வாழ்க்கை நூலை அடியனும் எழுத லுற்றேன்.*

;சிலுவைச் சுமையால் விழுந்த இயேசுவுக்கு இயற்கை ஆறுதல் அளித்தல்

*நின்ற மரங்கள் தம்கிளையால் நிகரே இல்லான் தாள்வணங்கி**
*என்றும் அழியான் மிதியடியாய் இன்றே அழியும் தம்மலரை*<br>
*முன்னே தூவித் தரைதன்னை மென்மைப் படுத்த முன்வந்ததையே*<br>
*இன்றும் எண்ணி மரங்கள் எல்லாம் இலைப்பூ உதிர்க்கக் காண்கின்றோம்.*

==ஆதாரம்==

இர.ஆரோக்கியசாமி, *கிறித்தவ இலக்கிய வரலாறு'', கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்
பகுப்பு:1976 தமிழ் நூல்கள்
அறம் விருது

**அறம் விருது** என்பது ஸ்ரீராம் இலக்கியக் கழகத்தின் சார்பில் அளிக்கப்படும் ஒரு விருதாகும். திருக்குறள் காட்டும் உயர் நெறிகளை வாழ்க்கையில் கடைப்பிடித்து சமுதாய மேம்பாட்டுக்காக உழைப்பவர்களை உலகிற்கு அடையாளம் காட்டவும், அவர்களை ஊக்குவிக்கவும் இந்த விருது அளிக்கப்படுகிறது. 2003 அம் ஆண்டு முதல் வழங்கப்பட்டு வரும் இந்த விருதுக்குத் தேர்வு செய்யப்படுபவர்களுக்குப் பாராட்டுச் சான்றிதழ் மற்றும் ரூபாய் ஒரு இலட்சம் பணமும் அளிக்கப்படுகிறது. 

## விருது பெற்றவர்கள் பட்டியல்

**குறிப்பு:** 2009, 2010, 2011 ஆகிய ஆண்டுகளில் இவ்விருது யாருக்கும் வழங்கப்படவில்லை.

## வெளி இணைப்புகள்
*டாக்டர் கே.வி. திருவேங்கடத்துக்கு ஸ்ரீராம் இலக்கியக் கழகத்தின் "அறம்' விருது (தினமணி நாளிதழ்)

பகுப்பு:தமிழர் விருதுகள்
கே. வி. திருவேங்கடம்

**கே. வி. திருவேங்கடம்** என்பவர் தமிழ்நாட்டின் மிகச்சிறந்த மருத்துவர்களில் ஒருவர். மருத்துவத் துறையில் கே.வி. டி. என அழைக்கப்படும் கே.வி.திருவேங்கடம் பொது மருத்துவம், நுரையீரல், ஒவ்வாமை, ஆத்துமா என்னும் நோய்களுக்குச் சிகிச்சை அளிப்பதில் வல்லுநர் ஆவார்.

1950 ஆம் ஆண்டில் சென்னை, ஸ்டான்லி மருத்துவக் கல்லூரியில் மருத்துவப் பட்டம் பெற்ற இவர் ஸ்டான்லி மருத்துவக் கல்லூரி மற்றும் சென்னை மருத்துவக் கல்லூரிகளில் 31 ஆண்டுகளும், தனியார் மருத்துவக் கல்லூரிகளில் 25 ஆண்டுகளும் மருத்துவப் பேராசிரியராகப் பணியாற்றி இருக்கிறார். மரு. பி. சி. ராய் விருது, தன்வந்திரி விருது, பரமாச்சாரிய விருது, சென்னை மருத்துவக் கல்லூரியின் வாழ்நாள் சாதனையாளர் விருது, பத்மசிறீ விருது போன்றவைகளை இவர் பெற்றிருக்கிறார். தற்போது ஸ்ரீராம் இலக்கியக் கழகத்தின் 2012 ஆம் ஆண்டிற்கான அறம் விருதுக்குத் தேர்வு செய்யப் பெற்றுள்ளார்.

## மேற்கோள்கள்

பகுப்பு:தமிழ் மக்கள்
பகுப்பு:இந்திய மருத்துவர்கள்
பகுப்பு:வாழும் மக்கள்
அஞ்செட்டி

**அஞ்செட்டி**, தமிழ்நாட்டில் கிருஷ்ணகிரி மாவட்டம், அஞ்செட்டி வட்டம், தளி  ஊராட்சி ஒன்றியத்தைச் சேர்ந்த ஊராட்சி ஆகும்

இந்த ஊராட்சிப் பகுதியில் எருமுதனப்பள்ளி, தெவன்தொட்டி, பயில்காடு, ஏலுமனை தொட்டி, மாவனட்டி, மரியாலம், பனை, பனை வசதொட்டி, காமாச்சிபுரம், வன்னாத்திபட்டி, தாம்சனப்பள்ளி, சித்தாண்டபுரம், சீங்கோட்டை, புதூர், ஏரிக்கோடி, மிட்டாதாரன் கோட்டாய், ராமர் கோவில் என மொத்தம் 37 கிராமங்கள் இருக்கின்றன. இந்த ஊராட்சியின் மக்கள் தொகை 26450 ஆக உள்ளது. அஞ்செட்டி நகரம் முந்தைய சேலம் மாவட்டத்தில் ஒரு பகுதியாக இருந்தது.

## பெயர் வரலாறு
இவ்வூர் பெயர் குறித்து கெலமங்கலம்-இராயக்கோட்டை சாலையின் மேற்குப் புறத்தில் உள்ள*ஈர்லு குடில்* என்ற இடத்தில் கிடைத்த நடுகல் கல்வெட்டில் குறிக்கபட்டுள்ளது. இது கி.பி. 1040 ஆண்டைச் சேர்ந்த இராசேந்திர சோழனின் 28 ஆவது ஆட்சியாண்டைச் சேர்ந்த நடுகல் கல்வெட்டு ஆகும். இதில் *அஞ்சிட்டம்* என்று அஞ்செட்டி குறிக்கபட்டுள்ளது. இதில் குறிக்கப்பட்டுள்ள *அஞ்சிட்டம்* என்பதில் உள்ள இகாரம் எகரமாக திரிந்து நிலையீற்று இறுதி முன் அகரம் இகரமாகி, இறுதி மகரம் கெட்டு அஞ்செட்டி என்று பிற்காலத்தில் மாறியுள்ளது.

## சிறப்பு
இங்கு 10-06-1964 அன்று அப்போதைய சென்னை மாகாண முதல்வர் காமராசரால் அரசு உயர்நிலைப்பள்ளி திறந்து வைக்கப்பட்டது. தற்போது இப்பள்ளி மேல்நிலைப்பள்ளியாகத் தரம் உயர்த்தப்பட்டு இருக்கிறது.
வருடத்திற்கு சுமார் 1300 மாணவர்கள் இங்கு படிக்கின்றனர்.
எருமுதனப்பள்ளி வனப்பகுதியில் சுமார் 2000 வருடம் பழமை வாய்ந்த குளம் மற்றும் அக்கால மக்களால் வழிபடப்பட்ட வன தேவதை கோவில்கள் உள்ளன.
மேலும் இங்கு மிகப்பழமை வாய்ந்த அக்கால மக்களால் கட்டப்பட்ட கல் வழித்தடங்கள் மற்றும் ஊர்  எல்லையை  சுற்றிலும்  கல்லினால் கட்டப்பட்ட கல் கோட்டைகள் இன்றும் காணக்கிடைக்கின்றன.

## சுற்றுலா தலங்கள்
இப்பகுதியை சுற்றிலும் ஆயிரத்திற்கும் மேற்பட்ட கோவில்களும், 30க்கும் மேற்பட்ட உயர் மலைகளும் உள்ளன. வளைவான சாலைகளும், மலை கால் வழித்தடங்களும் (எருமுத்தனப்பள்ளி) காணக்கிடைக்கின்றன.
## ஊரில் உள்ள கோயில்கள்
* அஞ்செட்டி மாரியம்மன் கோயில்
* அஞ்செட்டி முத்துராய சுவாமி கோயில்
* அஞ்செட்டி அனுமந்தராய சுவாமி கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அர்ச்சயசிஷ்ட சவேரியார் காவியம்

**அர்ச்சயசிஷ்ட சவேரியார் காவியம்** (அர்ச். சவேரியார் காவியம்) என்பது கேரள மாநிலத்தில் பாலக்காடு மாவட்டத்தில் வாழ்ந்த அந்தோனிமுத்து நாயகர் என்னும் கவிஞரால் 1877ஆம் ஆண்டு பாடப்பட்ட ஒரு தமிழ்க் கிறித்தவக் காப்பியம் ஆகும். 

## காவியம் பற்றிய குறிப்புகள்

இக்காவியத்தில் 12 படலங்களும் 821 விருத்தங்களும் உள்ளன. மனித வாழ்க்கையில் நிலவும் வறுமை, நோய் போன்ற துன்பங்களைச் சுட்டிக்காட்டி, அவற்றைப் போக்க புனித பிரான்சிசு சவேரியார் மனிதநேயப் பண்போடு எவ்வாறு செயல்பட்டார் என்பதை இந்நூல் பாடுகிறது. 

அற்றார்க்கு அழிபசி தீர்த்தல், உற்றார்க்கு உறுபிணி அகற்றல் என்னும் குறிக்கோள்களுடன் தன்னைப்போல் பிறரையும் அன்பு செய்யக்கூடிய இறைமகன் இயேசுவைப் பின்பற்றிப் பணிபுரிந்த புனித சவேரியாரைக் காப்பியத் தலைவராகக் கொண்டு உருவாக்கப்பட்டது இந்நூல்.

## ஆதாரம்
இர.ஆரோக்கியசாமி, *கிறித்தவ இலக்கிய வரலாறு*, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்